Mexxejja mil-lvant tal-Afrika mistennija jiltaqgħu Nairobi illum biex jiddiskutu l-ġlied bejn il-qawwiet ta-gvern u r-ribelli fis-Sudan t’Isfel. Huma jittamaw li jibnu fuq dak li ħareġ minn diskussjonijiet li saru f’Juba l-bieraħ bejn il-mexxejja tal-Kenja u l-Etjopja mal-President tas-Sudan t’Isfel, Salva Kiir (ritratt). Aktar kmieni, n-negozjaturi f’Juba qalu li għamlu progress fit-taħdidiet biex jippruvaw iwasslu għall-paċi fil-pajjiż. Madankollu baqa’ l-ġlied fit-tramuntana, fejn hemm depożiti kbar ta’ żejt, waqt li n-Nazzjonijiet Maqgħuda bagħtet aktar qawwiet għaż-żamma tal-paċi.